nahid-hub/BLUGE-bengali-wikipedia-section-title-prediction huggingface dataset:
এপোনিমাস দ্বীপে অবস্থিত তারাকান বিমানবন্দর বা জুওয়াতা আন্তর্জাতিক বিমানবন্দর এই প্রদেশে যাত্রী বহন করে। পাশাপাশি তওয়াউ থেকে মালয়েশিয়ায় পরিষেবা সহ একটি আন্তর্জাতিক জাহাজ বন্দর এখানে পরিষেবা প্রদান করে। এই প্রদেশে আসার জন্য কোন আন্তর্জাতিক অঞ্চল পার হতে হয়না। প্রদেশের মূল ভূখণ্ডে প্রবেশের জন্য তারাকান থেকে জাহাজে করে বা দক্ষিণ দিক থেকে রাস্তা দিয়ে আসা যায়। এই প্রদেশের রাস্তাগুলির বিস্তৃত অংশ কাঁচা এবং খানাখন্দ যুক্ত। 

বিমানবন্দর অঞ্চল এবং রানওয়েটি টিএনআই-এইউ (ইন্দোনেশিয়ান বিমান বাহিনী)র এ বিভাগের বিমান ঘাঁটি সুহারনোকো হরবানি বিমানবাহিনী ঘাঁটির সাথে ভাগ করে নেওয়া হয়েছে। বিমানবন্দরটির নামকরণ করা হয়েছে ইন্দোনেশিয়ার প্রাক্তন শিল্পমন্ত্রী) সুহারনোকো হরবানির নামে, যিনি পূর্বে বিমান বাহিনীর কর্মকর্তাও ছিলেন। ২০০৬ সালে গঠিত, এই বিমানঘাঁটি প্রতিষ্ঠা করার উদ্দেশ্য ছিল দেশের প্রতিরক্ষায় কি ক্ষমতা আছে তা উপলব্ধি করা এবং ইন্দোনেশিয়াকে হুমকির সম্মুখীন করবে এমন সম্ভাবনার সাথে লড়ার জন্য ব্যবস্থা নেওয়া। এছাড়াও এর কাজ ছিল মাকাসসারের বিমানবাহিনীর অপারেশনস কমান্ড ২ এর দায়িত্ব নিয়ন্ত্রণে সাহায্য করা। এই বিমান ঘাঁটি গঠনের আগে, বালিকপাপান বিমানবাহিনী ঘাঁটির অধীনে ইন্দোনেশিয়ান বিমান বাহিনীর একটি ঘাঁটি ছিল। কিন্তু আম্বালাট অঞ্চলে মালয়েশিয়ার সাথে উত্তেজনা বৃদ্ধির কারণে, বিমান বাহিনীর নেতৃত্ব একটি নতুন বিমান ঘাঁটি গঠনের সিদ্ধান্ত নিয়েছিল। সামরিক এবং নাগরিক উড়ান উভয়ের জন্য বিমান ঘাঁটিটি ব্যবহারের ফলে, বিমান-অবতরণক্ষেত্রটিও উভয়েই ব্যবহার করে। জুলাই ২০১৪ সালে, বিমানবন্দর কর্তৃপক্ষ মিলিটারি বিমানক্ষেত্রটিতে ১৮৩ মিটার ট্যাক্সিওয়ে তৈরির সূচনা করে যেখানে ৪টি সুখোই এবং ২টি হারকিউলিস একসাথে ধরে যায়। প্রকল্পটি ২০১৪ সালের ডিসেম্বরে শেষ হওয়ার পূর্বাভাস দেওয়া হয়েছিল।

কালিমান্তান টোলরোড (ট্রান্স কালিমান্তান) তৈরির কাজ ২০১৯ সালের প্রথম দিকে সমাপ্ত হয়েছিল। এটির উদ্বোধন করেন রাষ্ট্রপতি জোকো উইদোদো। এই যাত্রাপথটি পশ্চিম কালিমান্তানের পন্টিয়ানাকের সাথে উত্তর কালিমান্তানের রাজধানী শহর তানজং সেলোর কে সংযুক্ত করেছে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. প্রশাসনিক বিভাগ
titleC. ইতিহাস
titleD. পরিবহন
উত্তর: titleD
বিভিন্ন ধরনের পাঠকের জন্য সাংবাদিকতার বিভিন্ন ধরন রয়েছে। একটি একক প্রকাশনায় (যেমন সংবাদপত্র) বিভিন্ন ধরনের সাংবাদিকতা উপাদান থাকে এবং প্রত্যেক উপাদান বিভিন্ন আঙ্গিকে উপস্থাপন করা হয়। সংবাদপত্র, ম্যাগাজিন বা ওয়েবসাইটের প্রত্যেকটি বিভাগ ভিন্ন ভিন্ন পাঠকের জন্য সংবাদ সরবরাহ করে থাকে।
সাংবাদিকতার কয়েকটি উল্লেখযোগ্য ধরন হলঃ

সাম্প্রতিক সময়ে সামাজিক মাধ্যমের বিকাশের ফলে সাংবাদিকতাকে একটি প্রক্রিয়া না বলে নির্দিষ্ট সংবাদ পণ্য বলে অভিহিত করার বিষয়ে যুক্তি উপস্থাপন করা হচ্ছে। এই বিবেচনায়, সাংবাদিকতা হল এক ধরনের অংশগ্রহণমূলক প্রক্রিয়া যেখানে একাধিক লেখক ও সাংবাদিক এবং সামাজিকভাবে মধ্যস্থতাকারী জনগণ জড়িত থাকে।

সঠিক অনুচ্ছেদ শিরোনাম কোনটি?
titleA. ধরন
titleB. পেশাদারী ও নৈতিক মানদণ্ড
titleC. ইতিহাস
titleD. ভূমিকা
উত্তর: titleA
রোবটটির আকার মোটামুটি একটি প্রাইভেট কারের সাইজের মত। ঘণ্টায় ১৩ হাজার মাইলের গতি নিয়ে মঙ্গলের বায়ুমণ্ডলে প্রবেশ করে বহনকারী ক্যাপসুল অ্যারোশেল। পৃথিবীর বায়ুমণ্ডলের প্রায় একশ’ ভাগ পাতলা বায়ুমণ্ডলে ভীষণ গতিতে ধাবমান একটি যানের বেগ কমিয়ে এ ধরনের মসৃন অতরণ কঠিন ছিল। অবশ্য মঙ্গলের বায়ুমণ্ডলের গ্যাস অ্যারোশেলের তাপবর্মের সঙ্গে প্রতিরোধ তৈরি করে এর গতি দ্রুত ঘণ্টায় এক হাজার মাইল করে কমিয়ে দিয়েছে। তারপরও যে গতি অবশিষ্ট ছিল তার বিরুদ্ধে প্রতিরোধ গড়ে এবং সঠিক স্থানে অবতরণের জন্য স্কাইক্রেন নামে আলাদা মহাকাশ যানের প্রয়োজন হয়েছে।

সঠিক অনুচ্ছেদ শিরোনাম কোনটি?
titleA. মঙ্গলে স্রোতবাহিত নুড়ির সন্ধান
titleB. লক্ষ্য ও উদ্দেশ্য
titleC. শ্বাসরুদ্ধ অবতরণ
titleD. আকার
উত্তর: titleD
অনুমিত হয়, প্রাচীনকালে কামাখ্যা ছিল খাসি উপজাতির বলিদানের জায়গা। এখনও বলিদান এখানে পূজার অঙ্গ। এখানে অনেক ভক্তই দেবীর উদ্দেশ্যে ছাগলবলি দেন।

কালিকা পুরাণ অনুসারে, কামাখ্যায় পূজা করলে সকল ইচ্ছা পূর্ণ হয়। শিবের তরুণী স্ত্রী ও মোক্ষদাত্রী শক্তিই কামাখ্যা নামে পরিচিত।

১২ খ্রিস্টপূর্বাব্দে নীলাচল পর্বতে মঙ্গোলরা আক্রমণ কলে প্রথম তান্ত্রিক কামাখ্যা মন্দিরটি ধ্বংস হয়েছিল। দ্বিতীয় তান্ত্রিক মন্দিরটি ধ্বংসপ্রাপ্ত হয়েছিল মুসলমান আক্রমণের সময়। আসামের অন্যান্য দেবীদের মতো, দেবী কামাখ্যার পূজাতেও আর্য ও অনার্য সংস্কৃতির মিশ্রণ দেখা যায়। দেবীকে যেসব নামে পূজা করা হয় তার মধ্যে অনেক স্থানীয় আর্য ও অনার্য দেবদেবীর নাম আছে। যোগিনী তন্ত্র অনুসারে, এই যোগিনী পীঠের ধর্মের উৎস কিরাতদের ধর্ম। 
বাণীকান্ত কাকতির মতে, গারো উপজাতির মানুষেরা কামাখ্যায় শূকর বলি দিত। এই প্রথা নরনারায়ণ-কর্তৃক নিযুক্ত পুরোহিতদের মধ্যেও দেখা যেত।

কামাখ্যার পূজা বামাচার ও দক্ষিণাচার উভয় মতেই হয়। সাধারণত ফুল দিয়েই পূজা দেওয়া হয়। মাঝে মাঝে পশুবলি হয়। স্ত্রীপশু বলি সাধারণত নিষিদ্ধ হলেও, বহু পশুবলির ক্ষেত্রে এই নিয়মে ছাড় দেওয়া হয়।

সঠিক অনুচ্ছেদ শিরোনাম কোনটি?
titleA. অহোম রাজত্বে কামাখ্যা
titleB. ইতিহাস
titleC. পূজা
titleD. বর্ণনা
উত্তর: titleC
ব্রিটিশ শাসনামলের আনুমানিক ১৯৪৩ সালে প্রথম  ধোপাকান্দি, রামনগর গ্রাম নিয়ে ধোপাকান্দি ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন হাতেম আলী তালুকদার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডা: রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে তৈয়ব আলী, আ: মতিন (ভারপ্রাপ্ত), মাজেদুল ইসলাম সরকার (২য় বার নির্বাচিত), তৈয়ব আলী ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক ধোপাকান্দি ইউনিয়ন থেকে সাহাপুর গ্রাম কে পৃথক করে ধোপাকান্দি নামে আলাদা ইউনিয়ন গঠন করা হয়। বর্তমানে ১৯টি ছোট বড় গ্রাম মিলিয়েই ধোপাকান্দি ইউনিয়ন পরিষদ।

ধোপাকান্দি  ইউনিয়নের নাম নিয়ে দুটি জনশ্রুতি রয়েছে, পুর্বে ধোপাকান্দি ইউনিয়ন এর অধিকাংশ গ্রামেই হিন্দুদের আধিপত্য ছিল। রাধারমন সিংহ ও আশু সিংহ ছিলেন মাঝিবাড়ী গ্রামের ধনাঢ্য ব্যক্তিদের মধ্যে অন্যতম তারাই প্রথম ধোপাকান্দি ইউনিয়ন নামের প্রস্তাবকারী ছিলেন। অন্যটি হল সাজানপুর, পূর্ব পঞ্চাশ, চরেরভিটা সহ আরো কয়েকটি গ্রাম নিয়ে একটি বড় বিল থাকায় নাকি ধোপাকান্দি নামকরণ করা হয়। তবে ঐ সময়ে নৌকাই ছিল ধোপাকান্দি ইউনিয়ন একমাত্র যোগাযোগ স্থাপনকারী বাহন।
সঠিক অনুচ্ছেদ শিরোনাম কোনটি?
titleA. ব্যাংক
titleB. বিবিধ
titleC. ইতিহাস
titleD. পূর্বতন চেয়ারম্যানবৃন্দ
উত্তর: titleC
হুজুর রহ. নিজ গ্রামে বসেই প্রাথমিক শিক্ষা সমাপ্ত করেন। তারপর ১৯৩০ খ্রি. সনে ভোলা আলিয়া মাদ্‌রাসায় জামাতে দাহমে ভর্তি হন। ১৯৩০ খ্রি. থেকে ১৯৩৫ খ্রি. পর্যন্ত হুজুর ভোলা আলিয়া মাদ্‌রাসায় অধ্যায়ন করেন। ১৯৩৬ খ্রি. সনে হুজুর ছারছিনা আলিয়া মাদ্‌রাসায় জামাতে পাঞ্জমে ভর্তি হন। ১৯৪০ খ্রি. সনে ফাজিল পরীক্ষায় ছারছিনা আলিয়া মাদ্‌রাসা বোর্ডের সম্মিলিত মেধা তালিকায় তৃতীয় স্থান অধিকার করে বৃত্তি লাভ করেন। তারপর তিনি উচ্চতর শিক্ষা অর্জনের জন্য সেই সময়ের সর্বোচ্চ ধর্মীয় বিদ্যাপিঠ কলকাতা আলিয়া মাদ্‌রাসায় ভর্তি হন। কলকাতা মাদ্‌রাসায় অধ্যায়ন কালে হুজুর আন্‌জুমানে আল ইসলাহ নামে একটি ছাত্র সংগঠন প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. হিযবুল্লাহ জমিয়াতুল মুছলিহীন প্রতিষ্ঠা
titleB. চিরবিদায়
titleC. শিক্ষাজীবন
titleD. অপ্রাতিষ্ঠানিক কর্মজীবন
উত্তর: titleC
নীলা নামে হিন্দু ধর্মে আরো একটি দেবী রয়েছেন৷ যিনি শ্রী বিষ্ণুর তৃতীয় সহধর্মিণী ছিলেন। নীলা দেবী ভগবান বিষ্ণুর প্রথম স্ত্রী ভূদেবীর সাথে একাত্ব হয়ে বিরাজ করেন। বেদের নীলা শুকতাম অংশে নীলা দেবীর গুণগান করা হয়েছে। কৃষ্ণ অবতারের সময় নীলা দেবী নাপ্পিনাই রূপে পৃথিবীতে এসেছিলেন। তারা দুজনে আলাদা সত্তা তবে কিছু ধার্মিক দৃষ্টিকোণ হতে মিল পাওয়া গেছে।
যেমন- নীলা দেবী শ্রী বিষ্ণুর চেয়ে বয়সে বড়৷ এ কারণে তাকে তাকে জেষ্ঠদেবীও বলা হয়ে থাকে। এ সময় বিষ্ণুকে ভগবান শনির সাথেও তুলনা করা হয়। নীলা দেবী বয়সে বড় হওয়ার জন্য তৃতীয় স্ত্রী হওয়া সত্ত্বেও প্রথম স্ত্রী ভূদেবীর সাথে একাত্ব হয়ে তিনি ডান পাশে অবস্থান করেন এবং লক্ষ্মী বাম পাশে অবস্থান করেন। নীলা ও ভূদেবী হিন্দু ধর্মে সহনশীলতা ও বাধার প্রতীক। নীলা দেবী ভগবান বিষ্ণুর সাধারণ ও সহজতার প্রতীক। অন্যদিকে ভূদেবী ভগবান বিষ্ণুর পালনকর্তা গুণটির প্রতীক৷ শেষত শ্রী লক্ষ্মী ভগবান বিষ্ণুর মহানুভবতার রূপায়ক।

সঠিক অনুচ্ছেদ শিরোনাম কোনটি?
titleA. সৃষ্টি
titleB. নীলা ও নীলা দেবী
titleC. গণমাধ্যম অনুষ্ঠান
titleD. শনি ও নীলা
উত্তর: titleB
১৯৪০-এর দশকে জলপাইগুড়ি শহর থেকে ১৫ কিলোমিটার দূরে দোমহনিতে রেল শ্রমিকদের সংগঠিত করার কাজ শুরু করেন জ্যোতি বসু। এখানকার কৃষক ও চা শ্রমিকদের সংগঠন তৈরি ও তেভাগা আন্দোলনেও তার অবদান ছিল। দোমহনি থেকেই বেঙ্গল আসাম রেল রোড ওয়ার্কার্স ইউনিয়নের নেতা বসু ১৯৪৬ সালের গোড়ার দিকে অনুষ্ঠিত বঙ্গীয় প্রাদেশিক আইনসভার নির্বাচনে প্রতিদ্বন্দ্বিতা করেন। এই নির্বাচনে প্রতিদ্বন্দ্বী জাতীয় কংগ্রেসের হুমায়ুন কবিরকে মাত্র আট ভোটে পরাজিত করে বিধায়ক নির্বাচিত হন বসু। এই নির্বাচনে কমিউনিস্ট পার্টি মোট তিনটি আসন পেয়েছিল। জ্যোতি বসুর সঙ্গে দার্জিলিং কেন্দ্র থেকে নির্বাচিত হয়েছিলেন অপর কমিউনিস্ট নেতা রতনলাল ব্রাহ্মণ।

সঠিক অনুচ্ছেদ শিরোনাম কোনটি?
titleA. অবসর জীবন
titleB. সম্মাননা
titleC. প্রথম নির্বাচন প্রতিদ্বন্দ্বিতা
titleD. রাজনৈতিক কর্মজীবন
উত্তর: titleC
ভারতী ভিলাই নগরীতে ১৯৬৪ সালে নির্মলা ও আগ্যা রাম ক্ষেত্রপালের ঘরে জন্মগ্রহণ করেন। শিমলার অকল্যান্ড বিদ্যালয় থেকে পড়াশোনা ক্রে ১৯৮২ সালে দিল্লিতে আসেন। দিল্লি বিশ্ববিদ্যালয় থেকে সাহিত্য ও মনোবিজ্ঞানে স্নাতক সম্পন্ন করেন। তামিলনাড়ুর অন্নমালাই বিশ্ববিদ্যালয় থেলে ১৯৮৭ সালে তিনি সাহিত্যে স্নাতোকত্তর সম্প্ন্ন করেন। ব্যক্তিগত জীবনে বিবাহ পরবর্তী গৃহ নির্যাতনে শিকার হয়ে ভারতীর জীবনের মোড় ঘুরে যায়। ১৯৯৫ সাল থেকে তিনি দুই সন্তানে একক অভিভাবক বা সিঙ্গেল প্যারেন্ট হিসেবে জীবন শুরু করেন। 

সঠিক অনুচ্ছেদ শিরোনাম কোনটি?
titleA. সদস্যপদ
titleB. প্রাথমিক জীবন ও শিক্ষা
titleC. কর্মজীবন
titleD. সামাজিক কাজ
উত্তর: titleB
এরপর তিনি ভারত ও পাকিস্তান সফর শেষে অস্ট্রেলিয়ায় ফিরে আসেন। ঐ সফরে সফরকারী দল চার টেস্টে অংশ নেয় ও অন্য কোন খেলায় অংশ নেয়নি। এ সফরে বার্কের ব্যাটিং ক্রমাগত উত্তরণের দিকে অগ্রসর হচ্ছিল। করাচীতে অস্ট্রেলিয়া পাকিস্তানের বিপক্ষে উদ্বোধনী টেস্ট খেলায় অংশ নেয়। বার্ক ৪ ও ১০ রান তুলেন। উভয় ক্ষেত্রেই তিনি ফজল মাহমুদের হাতে ধরা পড়েন। খেলায় সফরকারী অস্ট্রেলিয়া দল নয় উইকেটে পরাজিত হয়েছিল।

মাদ্রাজে ভারতের বিপক্ষে প্রথম টেস্টেও তিনি দূর্বল রান তোলেন। ইনিংসের ব্যবধানে জয়ী খেলায় তিনি ১০ রান করেছিলেন। বোম্বেতে অনুষ্ঠিত দ্বিতীয় টেস্টে ৩৬৮ মিনিটে ১৬১ রান তুলেন। এই ইনিংসটি অদ্যাবধি অস্ট্রেলীয় টেস্ট খেলোয়াড়দের মধ্যে সর্বাপেক্ষা ধীরগতির ইনিংসরূপে স্বীকৃতি পাচ্ছে। খেলাটি ড্রয়ে পরিণত হয়। কলকাতায় সিরিজ নির্ধারণী খেলায় আবারো বার্ক ব্যর্থ হন। উভয়ক্ষেত্রেই বৃষ্টিবিঘ্নিত পিচে স্পিনার গুলাম আহমেদের বলে ১০ ও ২ রানে আউট হন। চারবারই ভারতীয় স্পিনারদের হাতে আউট হন তিনি। দ্বিতীয় ইনিংসে পিচ বৃষ্টির কবলে পড়ে। বার্ক তার প্রথম টেস্ট উইকেটের সন্ধান পান। অস্ট্রেলিয়ার ২৩১ রানের লক্ষ্যমাত্রায় অগ্রসরের দিকে ধাবমান ভারত দলকে আটকান। উদ্বোধনী ব্যাটসম্যান পঙ্কজ রায়কে লেগ বিফোর উইকেটে ২৪ রানে বিদায় করেন। এরপর গুলাবরায় রামচাঁদ ও প্রকাশ ভাণ্ডারীকে কট আউট ও গুলাম আহমেদকে শূন্য রানে ফেরৎ পাঠান। ৪/৩৭ বোলিং পরিসংখ্যান গড়লে ভারত ৯৮ রান বাকী থাকতেই অল-আউট হয়।

উপমহাদেশ ভ্রমণ শেষে ১৯৫৬-৫৭ মৌসুমের শুরুতে অস্ট্রেলীয়রা নিজ দেশে অবতরণ করে। ঐ মৌসুমে কোন টেস্ট হয়নি। প্রথম খেলায় ওয়েস্টার্ন অস্ট্রেলিয়ার বিপক্ষে জোড়া শূন্য পান। ফিরতি খেলায় মাত্র দুই রান তোলেন। তাস্বত্ত্বেও, নিউ সাউথ ওয়েলস দল উভয় খেলায় জয় পেয়েছিল। পরের খেলায় নিজ দলের ৪৫৪ রানের মধ্যে তিনি একাই সংগ্রহ করেন ২২০ রান। সাউথ অস্ট্রেলিয়ার বিপক্ষে তার দল ইনিংস ব্যবধানে জয় পায়। বড়দিনের সময়কালে বার্ক শেফিল্ড শিল্ডের ইতিহাসে প্রথম টাইয়ের সাথে নিজ নামকে জড়িয়ে রাখেন।

প্রথম ইনিংসে ১৩২ রান তুললে নিউ সাউথ ওয়েলস দল ২৮১ রানে গুটিয়ে যায় ও ভিক্টোরিয়ার তুলনায় ৩৭ রানে এগিয়ে থাকে। দ্বিতীয় ইনিংসে বর্তমান চ্যাম্পিয়ন দল ১৬১ রানের জয়ের লক্ষ্যমাত্রার দিকে ধাবিত হয়। আঘাতের কারণে বার্ক রিটায়ার্ড হার্ট হন। এ পর্যায়ে দল ৭০/৭ হলে ব্যাটিংয়ে দূর্বল ইয়ান ক্রেগ তাকে জোরপূর্বক ব্যাট হাতে নিতে বাধ্য করেন। দলীয় ১৪৫ রানে রিচি বেনোর উইকেট পতন ঘটলে মাঠে নামেন তিনি। তিন রান পর ১৪৮ রানে ক্রেগ বিদায় নেন। বার্ক আট রান করেন ও দলের সংগ্রহ ১৬০/৯ হয়। এ পর্যায়ে, ইয়ান ম্যাকিফের বল তার ব্যাটের কিনারা স্পর্শ করে উইকেট-রক্ষক লেন মাডকসের গ্লাভসে চলে যায়। খেলাটি টাই হয়।

মৌসুম শেষে ৫৫.৫০ গড়ে ৪৪৪ রান তুলেন ও ৩৯.০০ গড়ে তিন উইকেট পান। ফলশ্রুতিতে, নিউ সাউথ ওয়েলসের উপর্যুপরী চতুর্থ শিরোপা জয়ে প্রভূতঃ ভূমিকা রাখেন।

সঠিক অনুচ্ছেদ শিরোনাম কোনটি?
titleA. ভারত ও পাকিস্তান সফর
titleB. ইংল্যান্ড গমন
titleC. দক্ষিণ আফ্রিকা গমন
titleD. আন্তর্জাতিক ক্রিকেট
উত্তর: titleA
আসন ৪০০, স্থাপিত ১৯৮৬। ১ঌ৮৫ সালের ১২ ফেব্রুয়ারি এ হলেরই ভিত্তিপ্রস্তর স্থাপন করেন তত্‌কালীন উপাচার্য অধ্যাপক আ ফ ম কামালউদ্দিন; কাজ শেষ হয় ১ঌ৮ঌ সালের ৩১ ডিসেম্বর, কিন্তু হলের নির্মাণ কাজ শেষ হবার আগেই কর্মরত অবস্থায় উপাচার্য অধ্যাপক আ ফ ম কামালউদ্দিন মৃতু্বরণ করেন৷ বিশ্ববিদ্যালয়ের প্রথম গণতান্ত্রিক নির্বাচিত উপাচার্যের প্রতি সম্মান জানিয়ে ১ঌ৮৮ সালের ১০ নভেম্বরে অনুষ্ঠিত সিন্ডিকেটের সভায় তার নামে এই হলের নামকরণের সিদ্ধান্ত গৃহীত হয়৷

প্রভোস্টঃ সহযোগী অধ্যাপক অা. স. ম. ফিরোজ উল হাসান

সঠিক অনুচ্ছেদ শিরোনাম কোনটি?
titleA. আল বেরুনী হল
titleB. ফজিলাতুন্নেসা হল
titleC. আ ফ ম কামালউদ্দিন হল
titleD. মীর মশাররফ হোসেন হল
উত্তর: titleC
২০০৬-এ বাংলাভিশনের এবং ক্লাসের বাইরে নামক একটি স্কুল ম্যাগাজিন অনুষ্ঠানের উপস্থাপনার মধ্য দিয়ে মিডিয়া জগতে নাবিলার পথ চলা শুরু হয়।এর পর তিনি এনটিভির লাইভ কুইজ অনুষ্ঠান জানার আছে বলার আছে এবং বাংলাভিশনে প্রচারিত আরজে নিরবের সঙ্গে করেন "‘মিউজিক টুগেদার"’ [অনুষ্ঠানটি একই সঙ্গে রেডিও টুডে-তেও প্রচার করা হয়’]। তিনি বিপিএল উদ্বোধনী অনুষ্ঠান এবং আইসিসি বিশ্ব টোয়েন্টি ২০ থেকে ১০০ দিনের কাউন্টডাউনে উপস্থাপনা করেছেন। ২০১১ সালে আরটিভিতে প্রচারিত ‘এক্সট্রা ইনিংস’ পরবর্তীসময়ে ‘ডায়মন্ড ওয়ার্ল্ড লাকি লাইন’ ও এশিয়ান টিভির ‘স্টার ডান্স’ অনুষ্ঠানের উপস্থাপনা করে বেশ পরিচিতি পান নাবিলা। টিভি অনুষ্ঠান ছাড়াও তিনি বিভিন্ন কর্পোরেট শো ও সরকারি-বেসরকারি অনুষ্ঠানের উপস্থাপনা করছেন। নাবিলা জিটিভিতে একটি নাটক ফাইভ ফিমেল ফ্রেন্ডস এ তার নিজের চরিত্রের উপর অভিনয় করেছেন। এই নাটকে অন্য ৪ অভিনেত্রী হলো শ্রীয়া সর্বজয়া, জান্নাতুল ফেরদৌস পিয়া, ডিজে সোনিকা এবং মারিয়া নূর। এই নাটক মাবরুর রশিদ বান্নাহ, ইমরাউল রাফাত এবং গৌতম কৌরি দ্বারা পরিচালিত হয়।

সঠিক অনুচ্ছেদ শিরোনাম কোনটি?
titleA. মডেলিং
titleB. চলচ্চিত্র
titleC. টেলিভিশন কর্মজীবন
titleD. প্রারম্ভের জীবন
উত্তর: titleC
বিষ্ণুবেদে বর্ণিত কল্কি অবতারের সাথে হিন্দু পরকালবিদ্যার যোগসাজশ রয়েছে। দশম এবং সর্বশেষ অবতার হিসেবে বিষ্ণু অবতীর্ণ হবেন এবং তার পরপরই শিব এসে পৃথিবী ধ্বংস করে আবার পুনঃনির্মান করবেন।

হিন্দুরা বিশ্বাস করে, এখন চার যুগের শেষ যুগ- কলিযুগ চলছে। প্রত্যেকটি যুগের সময়কালের শেষভাগে এসে নীতি-নৈতিকতার ব্যাপক স্খলন ঘটেছিল। কলিযুগ হবে ঝগড়া-ফ্যাসাদ আর ভন্ডামির আদর্শক্ষেত্র। হিন্দু ধর্মমতে, সময় চক্রাকারে আবর্তিত হয়। প্রত্যেকটা আবর্তনকে একেকটা কল্প বলে। প্রতিটি কল্প ৪ থেকে ৮ বিলিয়ন বছরকাল ব্যপ্ত হয়। যার একেকটি হল 
ব্রহ্মার একেকটি দিন। সেভাবে চিন্তা করলে (ব্রহ্মার) বয়স ৩১১ ট্রিলিয়ন ৪০ বিলিয়ন বছর। জন্ম-মৃত্যু, ক্ষয়-পুনঃস্থাপন অতঃপর নির্বান- এসবের চক্রই হল সৃষ্টিতত্ত্বের প্রতিফলন যার অনেকটাই বৈষ্ণব ধর্মমতের সাথে সাদৃশ্যপূর্ণ। কিছু সংখ্যক শিবপূজারী অনুসারে, শিব প্রতিনিয়তই এই জগৎ গড়ছেন এবং ভাঙছেন।

চক্র সম্পন্ন হওয়ার সাথে সাথে সমগ্র সৃষ্টিজগৎ একটি বিন্দুতে পুনঃমিলিত হবে এবং বিভাজিত হবে। যেহেতু একটি বিন্দু থেকেই সবকিছুর সূচনা।

সঠিক অনুচ্ছেদ শিরোনাম কোনটি?
titleA. ইসলামে
titleB. ইহুদীধর্মে
titleC. হিন্দুধর্মে
titleD. বিভিন্ন ধর্মে পরকালবিদ্যা
উত্তর: titleC
মুহাম্মাদ আসাদুল্লাহ আল-গালিব সাতক্ষীরা সদর থানার বুলারাটি গ্রামে ১৯৪৮ সালের ১৫ জানুয়ারি জন্মগ্রহণ করেন। তার পিতা মাওলানা আহমাদ আলী (১৮৮৩-১৯৭৬) বাংলাদেশের দক্ষিণাঞ্চলের একজন খ্যাতনামা আহলেহাদীছ আলেম ছিলেন। তার বড় ভাই আব্দুল্লাহিল বাকী ছিলেন মুসলিম লীগের বিশিষ্ট নেতা। যিনি ১৯৪৭ সালে দেশ বিভাগের সময় পাকিস্তান আন্দোলনে গুরুত্বপূর্ণ ভূমিকা পালন করেন । তার বংশ পরিক্রমা- আসাদুল্লাহ আল-গালিব বিন আহমাদ আলী বিন মুনশী যীনাতুল্লাহ বিন আলহাজ্জ যমীরুদ্দীন বিন রফী মাহমূহ বিন আব্দুল হালীম বিন উযির আলী মণ্ডল বিন সৈয়দ নযীর আলী আল-মাগরেবী। তার উর্ধ্বতন ৭ম পুরুষ সৈয়দ নাযীর আলী আল-মাগরেবী (রহ.) ইসলাম প্রচারের উদ্দেশ্যে মরক্কো থেকে এদেশে আগমণ করেন এবং পশ্চিমবঙ্গের ২৪ পরগণা জেলাধীন বারাসাত মহকুমায় বিবাহ করে স্থায়ীভাবে বসবাস শুরু করেন। 
ব্যক্তিগত জীবনে তিনি ৪ সন্তানের জনক।১৯৭৯ সালে তিনি বিবাহ বন্ধনে আবদ্ধ হন। তার শ্বশুর ছিলেন প্রাক্তন সরকারী কর্মকর্তা (তৎকালীন সার্কেল অফিসার/ উপজেলা নির্বাহী অফিসার) জনাব আকবার আলী (মৃ. ১৯৮৬ইং)। সহধর্মীনী তাহেরুন্নেছা রাজশাহী বিশ্ববিদ্যালয়ের ইসলামের ইতিহাস বিভাগ থেকে স্নাতকোত্তর। তিনি বিশিষ্ট চক্ষু বিশেষজ্ঞ ডা. মাহতাবুদ্দীন (মৃ. ১৯৮০ইং)-এর নাতনী এবং খান বাহাদুর মোবারক আলী (খান বাহাদুর আহছানউল্লাহর ভ্রাতা)-এর প্রোপৌত্রী।

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থসমূহ
titleB. সমাজ সংস্কার
titleC. পারিবারিক পরিচিতি
titleD. কারাবরণ
উত্তর: titleC
এ মসজিদের ছাদে ৬টি গম্বুজ রয়েছে। উত্তর-দক্ষিণে বিস্তারিত ভিত্তি এলাকা দৈর্ঘ্যে ৪৩ ফুট এবং প্রস্থে ৩৬ ফুট। এর দেয়াল ইটে নির্মিত যা প্রায় ৪ ফুট প্রশস্থ। ইটের আকার ১০ ইঞ্চি, ৭ ইঞ্চি, ৬ ইঞ্চি ও ৫ ইঞ্চি। এগুলো লাল পোড়ামাটির ইট। সম্মুখভাগে তিনটি খিলানাকৃতির প্রবেশ পথ রয়েছে যার মাঝেরটি বর্তমানে ব্যবহৃত হয়। অভ্যন্তরভাগে পশ্চিম দেয়ালে তিনটি মেহরাব রয়েছে আর পূর্ব দেয়ালে রয়েছে আরবি লিপিতে উৎকীর্ণ একটি শিলাফলক। 

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. বিবরণ
titleD. জনপ্রিয় মাধ্যমে উপস্থাপনা
উত্তর: titleC
অরুণাচল ছোটো থেকেই আঁকা এবং লেখালেখি করতেন। মাত্র ছয়-বছর বয়েসেই কবিতা লেখায় হাতেখড়ি। বেলেঘাটার দেশবন্ধু হাইস্কুলে সপ্তম শ্রেণিতে পড়ার সময়ে সুকান্ত ভট্টাচার্যের সাথে বন্ধুত্ব হয়েছিল। অল্পবয়সেই তিনি কমিউনিস্ট আন্দোলনে জড়িয়ে পড়েন; প্রত্যক্ষ রাজনীতি থেকে সরে আসেন পার্টির বিভাজনের কিছু পরে। তিনি কিছুকাল ‘সোভিয়েত দেশ’ পত্রিকা ফেরি, ‘স্বাধীনতা’ পত্রিকায় প্রুফ রিডারের চাকরি করেছেন, একসময় লন্ড্রি ব্যবসাও চালিয়েছেন।

কবির জীবদ্দশায় মাত্র দুটি কাব্যগ্রন্থ প্রকাশিত হয়েছিল— ‘পলাশের কাল’ ও ‘দূরান্ত রাধা’; এ ছাড়া ‘কবি কিশোর সুকান্ত’ (সরলা বসুর সাথে), ‘সুকান্ত : জীবন ও কাব্য’ প্রভৃতি বিশেষ উল্লেখযোগ্য। অনুবাদক হিসাবেও তিনি খ্যাতি অর্জন করেছিলেন। মূলত রাশিয়ান কবিতার অনুবাদ করলেও অন্যান্য দেশের কবিতাও অনুবাদ করেছিলেন। প্রায় সাঁইত্রিশ বছর তিনি বিভিন্ন সময় বিভিন্ন পত্রপত্রিকায় এবং পাণ্ডুলিপিতে লেখালেখি করেছেন। এ ছাড়াও তার আঁকা বিভিন্ন পত্রপত্রিকার প্রচ্ছদ আকারে প্রকাশ হয়েছিল। মৃত্যুর প্রায় সাতাশ বছর পরে ‘অরুণাচল বসুর সংকলিত কবিতা’ নামে তার রচিত কবিতা, গান ও অনুবাদ নিয়ে একটি সংকলন প্রকাশিত হয়েছে।

যে সমস্ত পত্রিকায় তার কবিতা প্রকাশ পেয়েছে, তাদের মধ্যে বিশেষ উল্লেখযোগ্য হ’ল: কিশোর সভা, কিশোর, নতুন দিন, কবিতা, পরিচয়, সৃজনী, কবিকণ্ঠ, সবুজ পত্র, কেতন, দিগন্ত, অগ্রণী, ডাক, প্রান্তিক, নান্দীমুখ, উত্তরসুরি, একক, নতুন সাহিত্য, সীমান্ত, রংমশাল, সঙ্কেত, পদাবলী, স্বাক্ষর, অভিমত, ইস্পাত, বাঙলা দেশ, কালান্তর, রুশভারতী, প্রতীতি, অভিজ্ঞান, সোভিয়েত দেশ, প্রভৃতি।

তার আর একটি পরিচয়— তিনি ছিলেন সংগ্রাহক। বেশ কয়েকটি প্রত্নতাত্ত্বিক নিদর্শন ও দেশ-বিদেশের বেশ কিছু আঁকা ছবির কপি তিনি সংগ্রহ করেছিলেন। তার জীবনের অন্যতম কৃতিত্ব— ‘নতুন সংস্কৃতি’ (সাহিত্য ও সঙ্গীত বিভাগ) নামক সংগঠনটির প্রতিষ্ঠা। সচেতন এক মানবিক সংস্কৃতি প্রতিষ্ঠার জন্যই তিনি এই প্রতিষ্ঠানটি গড়ে তুলেছিলেন। বাংলার সঙ্গীতপ্রেমীদের কাছে ‘নতুন সংস্কৃতি’ এক ঝলক টাটকা বাতাস বয়ে নিয়ে এসেছিল ‘আধুনিক বাংলা কবিতার সঙ্গীতরূপ’ অনুষ্ঠানটির মাধ্যমে। আধুনিক বাংলা কবিতার সঙ্গীতরূপ দেওয়ার ব্যাপারে তিনিই ছিলেন পথিকৃৎ। শেষজীবনে কবি থেকে তার রূপান্তর ঘটেছিল সংগঠক হিসাবে।

সঠিক অনুচ্ছেদ শিরোনাম কোনটি?
titleA. মৃত্যু
titleB. পরিচয়
titleC. সংকলিত কবিতাসমগ্র
titleD. প্রকাশনা
উত্তর: titleB
অর্থনৈতিকভাবে, ইস্রায়েল, জাপান, তাইওয়ান এবং দক্ষিণ কোরিয়ার মতো শিল্পোন্নত প্রথম বিশ্বের দেশগুলি ব্যতিত এশিয়ার বেশিরভাগ দেশই ঐতিহ্যগতভাবে দ্বিতীয় বিশ্বের অংশ হিসাবে গণ্য হয়। জি -২০ প্রধান অর্থনীতির এশীয় দেশগুলির মধ্যে চীন, জাপান, দক্ষিণ কোরিয়া, ভারত, ইন্দোনেশিয়া, তুরস্ক এবং সৌদি আরব রয়েছে। এর মধ্যে জাপানও জি৮ এর অন্তর্ভুক্ত এবং অতিরিক্তভাবে চীন ও ভারতও জি৮+৫ এ রয়েছে।

এশীয় দেশগুলির মানব উন্নয়ন সূচক নিম্ন থেকে খুব উচ্চ বিভাগের মধ্যেআছে। নিচের সারণীতে ২০১৫ সালের প্রতিবেদনের ভিত্তিতে মানব উন্নয়ন সূচক স্কোর অনুযায়ী শীর্ষ দশ এবং সর্বনিম্ন দশটি দেশ দেখানো হয়েছে। 

সঠিক অনুচ্ছেদ শিরোনাম কোনটি?
titleA. বিশ্ব জনসংখ্যার অংশ, এশিয়া, ১-১৯৯৮ খ্রিস্টাব্দ (বিশ্বের মোট জনসংখ্যার শতাংশ)
titleB. এশিয়ার জনসংখ্যা, ১-১৮২০ খ্রিস্টাব্দ (মিলিয়ন)
titleC. অর্থনীতি
titleD. জনসংখ্যা
উত্তর: titleC
২০১১ সালের মরক্কোর নতুন সংবিধানে নাগরিকদের তথ্যের অধিকার নিশ্চিত করার লক্ষ্যে সরকার অর্জন করতে ইচ্ছুক কয়েকটি লক্ষ্যের রূপরেখা দিয়েছে। স্বচ্ছতা ও জবাবদিহিতা উন্নয়ন নীতির মাধ্যমে এই সংস্কারগুলি কার্যকর করার জন্য বিশ্ব সরকারকে সহায়তা দিচ্ছে। এই ঝণ ইউরোপীয় ইউনিয়ন এবং আফ্রিকান উন্নয়ন ব্যাংকের মধ্যে একটি যৌথ বৃহত্তর কর্মসূচির অংশ যা সংস্কারগুলি বাস্তবায়নের চেষ্টা করছে৷ এটা সরকারকে আর্থিক এবং প্রযুক্তিগত সহায়তা দেয়। 

২০১০ সালের হিসাবে কেনিয়ার সংবিধানের ৩৫ অনুচ্ছেদটি সরকারী তথ্যে নাগরিকদের অধিকার নিশ্চিত করে। নিবন্ধে বলা হয়েছে “৩৫. (১) প্রত্যেক নাগরিকের অধিকার রয়েছে - (ক) রাজ্য কর্তৃক প্রাপ্ত তথ্য; এবং (খ) অন্য কোন ব্যক্তির দ্বারা ধারণিত তথ্য এবং যে কোনও অধিকার বা মৌলিক স্বাধীনতার অনুশীলন বা সুরক্ষার জন্য প্রয়োজনীয় ... (৩) রাষ্ট্র জাতির উপর প্রভাবিত কোনও গুরুত্বপূর্ণ তথ্য প্রকাশ ও প্রচার করবে ”" 

সঠিক অনুচ্ছেদ শিরোনাম কোনটি?
titleA. এশিয়া
titleB. দক্ষিণ অ্যামেরিকা
titleC. ইউরোপ
titleD. আফ্রিকা
উত্তর: titleD
প্রাণশক্তিবাদ হল সেই বিশ্বাস যে জীবনের-মূলচালিকা শক্তিটি হল অ-উপাদানীয়। এই মতবাদের সূচনা করেন জর্জ আর্নেস্ট স্থ্যাল (১৭ শতকে), এবং এই মতবাদটি জনপ্রিয় ছিল ১৯ শতকের মাঝামাঝি পর্যন্ত। এই মতবাদটি বিভিন্ন দার্শনিক যেমন অঁরি বের্গসন, ফ্রিডরিখ নিৎশে, ও উইলহেম ডিলদে, শারীরস্থানবিদ যেমন মারি ফ্রাঙ্কোজ জেভিয়ার বিচ্যাট, এবং রসায়নবিদ যেমন যাস্টাস ভন লাইবিগ প্রমুখের কাছে বেশ জনপ্রিয় ছিল। প্রাণশক্তিবাদ ধারণাটির মধ্যে অন্তর্ভুক্ত ছিল জৈব এবং অজৈব পদার্থগুলো মধ্যে মৌলিক পার্থক্য রয়েছে, এবং আরও ধারণা ছিল যে জৈব পদার্থগুলো শুধুমাত্র জীবন্ত বস্তু থেকেই অপলব্ধি করা সম্ভব। এই ধারণা অসত্য বলে প্রমাণিত হয় ১৮২৮ সালে, যখন ফ্রেডরিখ ভোলার ইউরিয়া উৎপাদন করেন অজৈব পদার্থ থেকে। ধরে নেয়া হয় হয় যে, ভোলার সংশ্লেষণটি হল আধুনিক জৈব রসায়নের প্রারাম্ভ। এটা ছিল একটি ঐতিহাসিক অধ্যায়ের সূচনা কারণ প্রথমবারের মত কোন অজৈব রাসায়নিক বিক্রিয়ার মাধ্যমে একটি জৈব যৌগ তৈরি করা সম্ভব হয়েছিল।

১৮৫০ সালের দিকে, হারমান ভন হেলমোল্ট্জ, জুলিয়াস রবার্ট ভন মেয়ার দ্বারা উৎসাহিত হয়ে, এটা প্রদর্শন করান যে পেশীর আন্দোলনের ফলে কোন শক্তির ক্ষয় হয় না, ইঙ্গিত প্রদান করে যে, পেশী নড়াতে কোন "মাত্রাতিরিক্ত শক্তির" প্রয়োজন হয় না। এই ফলাফলগুলো প্রাণশক্তিবাদমূলক তত্ত্ব নিয়ে আর কোন বৈজ্ঞানিক অনুসন্ধানে আগ্রহ বিনষ্ট করে দেয়, যদিওবা এই বিশ্বাস ছদ্মবৈজ্ঞানিক তত্ত্ব যেমন হোমিওপ্যাথিকে আরও দীর্ঘস্থায়ী করে, যা রোগ এবং অসুস্থতার কারণকে চিহ্নিত করে জীবনী শক্তি বা কল্পিত মূল চালিকা শক্তির ব্যাঘাত হিসাবে।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. জীবপদার্থবিজ্ঞান
titleC. প্রাণশক্তিবাদ
titleD. জীবাশ্ম
উত্তর: titleC
শুরুর দিকে ম্যারাথনের সুনির্দিষ্ট কোন দূরত্ব নির্ধারিত ছিল না। তখন সবচেয়ে বড় ও গুরুত্বপূর্ণ ঘটনা ছিল এ বৃহৎ দূরত্বের প্রতিযোগিতায় প্রতিযোগীদের অংশগ্রহণ। অলিম্পিক ক্রীড়া প্রতিযোগিতার শুরুর দিকের আসরে নির্দিষ্ট দূরত্ব নির্ধারণ করা না হলেও আনুমানিক ৪০ কিলোমিটার বা ২৫ মাইল রাখা হয়। ম্যারাথন নগর থেকে এথেন্স পর্যন্ত সমান্তরাল রাস্তার দূরত্বই ছিল খসড়া মানদণ্ড। সঠিক দূরত্বের অলিম্পিক ম্যারাথন দৌড় আয়োজনকারী শহরের রাস্তা-ঘাটের উপর নির্ভরশীল।

ম্যারাথন দৌড়ের আদর্শ মানদণ্ডের দূরত্ব মে, ১৯২১ সালে ইন্টারন্যাশনাল এ্যামেচার এ্যাথলেটিক ফেডারেশন বা আইএএএফ কর্তৃক নির্ধারিত হয়। এতে ২৬ মাইল ৩৮৫ গজ বা ৪২.১৯৫ কিলোমিটারকে আদর্শ মানদণ্ড ধরা হয়। ২৪০ নং ধারা অনুযায়ী প্রতিযোগিতার আইন-কানুন মেট্রিক পদ্ধতিতে নির্ধারণ করার জন্য সুপারিশ করা হয়।

সঠিক অনুচ্ছেদ শিরোনাম কোনটি?
titleA. মহিলাদের অংশগ্রহণ
titleB. দূরত্ব
titleC. ইতিহাস
titleD. আধুনিক অলিম্পিক
উত্তর: titleB
প্রচন্ড জ্বর, সর্বাঙ্গে বিশেষত হাড়ে ও গাঁটে গাঁটে ব্যথা, রক্তের প্লাটিলেট দ্রুত কমে যাওয়া, কালসিটেপড়া, শরীরের বিভিন্ন স্থান দিয়ে রক্ত পড়া এর উপসর্গ । গত বছর থেকে ডেঙ্গু জ্বরের নতুন একটি সমস্যা দেখা যাচ্ছে তা হল লিভার আক্রান্ত হওয়া, এতে রুগি দূর্বল বোধ করে, খেতে পারে না, বমি হয়, লিভার ব্যথা করে। এটি সাধারণত জ্বর কমে যাওয়ার পর পর দেখা দেয় এবং ৫-৭ দিন থাকতে পারে। এই রোগে গত কয়েক বছর বেশ কিছু মানুষ মারা যায়।

সঠিক অনুচ্ছেদ শিরোনাম কোনটি?
titleA. সমস্যা ও প্রতিষেধক
titleB. লক্ষণ এবং উপসর্গ
titleC. ইতিহাস
titleD. ক্লিনিক্যাল কোর্স
উত্তর: titleA